ולדמאר אנטון

ולדמאר אנטון (בגרמנית: Waldemar Anton; נולד ב-20 ביולי 1996) הוא כדורגלן גרמני יליד אוזבקיסטן שמשחק כמגן מרכזי בשטוטגרט.

ביוגרפיה 
אנטון נולד בעיר אלמליק במחוז טשקנט שבאוזבקיסטן בקיץ 1996 להורים ממוצא גרמני. עובדת היותו יליד אוזבקיסטן נודעה רק ביולי 2016 כשחשף בריאיון כי הוא יליד העיר אמאליק. עד אז חשבו כי הוא נולד בעיר אנגן שבמדינת באדן-וירטמברג, גרמניה.

אנטון דובר גרמנית, אוזבקית ורוסית.

קריירת מועדונים 
הוא התחיל את הקריירה הבוגרת בקבוצת הנובר 96 אחרי ששיחק בקבוצת הנוער שלה מאז 2007. במהלך עונת 2015–2016, אנטון הופיע פעמיים בהרכב הקבוצה הבוגרת, משחק אחד, בניצחון 1–2 על שטוטגרט ב-27 בפברואר 2016 משחק שני, בהפסד קבוצתו 0–1 לאיינטרכט פרנקפורט ב-19 במרץ 2016. את שער הבכורה שלו בבונדסליגה הבקיע נגד בורוסיה מנשנגלדבך ב-15 באפריל 2016. הוא גם שיחק עשרה משחקים במדי קבוצת המילואים האנובר 96 II.

ב-28 ביולי 2020 חתם לארבע שנים בשטוטגרט. ב-19 במרץ 2022 כבש שער בכורה בניצחון 2–3 על אאוגסבורג.

קריירה בנבחרת 
בשל היותו יליד אוזבקיסטן הוא זכה להתעניינות ממטה האימון של נבחרת אוזבקיסטן. בסוף מאי 2016 בכירי התאחדות הכדורגל האוזבקית אישרו שהם ניהלו עם השחקן מגעים לצירופו לנבחרת, אך המגעים לא התקדמו לכדי מימוש. ביולי 2016 באחד מראיונותיו לתקשורת אנטון הודיע שהוא היה רוצה לשחק בנבחרת רוסיה אם תינתן לו ההזדמנות לכך. בספטמבר 2018 הביע את רצונו לקבל אזרחות רוסית ולשחק בהרכב הנבחרת הרוסית.

הוא שיחק בנבחרת הנוער של גרמניה וזכה עמה ביורו 2017 לנוער.

תארים

בינלאומיים 
 גרמניה
 אליפות אירופה לנוער: 2017

קישורים חיצוניים

הערות שוליים 

כדורגלנים אוזבקים
מגני כדורגל גרמנים
כדורגלנים גרמנים
מגני כדורגל אוזבקים
כדורגלני הנובר 96
כדורגלני שטוטגרט
אנגן: כדורגלנים
גרמנים שנולדו ב-1996